Ministru kabineta rīkojuma projekta

**„****Grozījums Ministru kabineta 2012.gada 13.februāra rīkojumā Nr.72**

**„Par Koncepciju par korupcijas risku**

**samazināšanu valsts pārvaldes iestādēs un pašvaldībās””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. |  Pamatojums | Nav attiecināms |
| 2. | Pašreizējā situācija un problēmas | Saskaņā ar Ministru kabineta 2012.gada 13.februāra rīkojuma Nr.72 „Par Koncepciju par korupcijas risku samazināšanu valsts pārvaldes iestādēs un pašvaldībās” (turpmāk – koncepcija) 5.punktu Vides aizsardzības un reģionālās attīstības ministrijai (turpmāk – ministrijai) ir uzdots izstrādāt un līdz 2012.gada 31.jūlijam iesniegt noteiktā kārtībā Ministru kabinetā koncepcijā ietvertā risinājuma 3.varianta 5.uzdevumā minēto tiesību akta projektu. Minētais uzdevums paredz nostiprināt pašvaldību izpilddirektoru atbildību par iekšējās kontroles sistēmas izveidi un uzturēšanu pašvaldību administrācijā likumā „Par pašvaldībām” pēc analoģijas ar Valsts pārvaldes iekārtas likumu. Koncepcijā noteikts, ka ieviešot jebkuru no risinājuma variantiem, nepieciešams izstrādāt, cita starp, grozījumus likumā „Par pašvaldībām”, precizējot pašvaldību izpilddirektoru atbildību pēc analoģijas ar Valsts pārvaldes iekārtas likumu.Saskaņā ar Valsts pārvaldes iekārtas likums 30.panta otro daļu attiecībā uz pastarpinātās pārvaldes iestādi piemērojami šā likuma [15.panta](http://www.likumi.lv/doc.php?id=63545#p15) trešās, ceturtās, piektās un sestās daļas un 17.panta pirmās un otrās daļas noteikumi. Minētā likuma 17.panta otrās daļas 6.punkts noteic, ja normatīvajā aktā nav noteikts citādi, iestādes vadītājs izveido iestādes iekšējās kontroles sistēmu, kā arī uzrauga un uzlabo to.Lai gan likumā „Par pašvaldībām” tiešā veidā nav noteikts, ka pašvaldības izpilddirektors ir atbildīgs par iekšējās kontroles sistēmas izveidi un uzturēšanu pašvaldības administrācijā, taču tas nenozīmē, ka viņam šāda atbildība nevar tikt noteikta. Atbilstoši likuma „Par pašvaldībām” 68.pantam pašvaldības izpilddirektors par pašvaldības iestāžu un kapitālsabiedrību darbu ir atbildīgs pašvaldības nolikumā noteiktajā kārtībā. Atbildība par iekšējas kontroles sistēmas izveidi un uzraudzību pašvaldības administrācijā kopumā pašvaldības izpilddirektoram var pastāvēt tad, ja pati pašvaldība to pašvaldības nolikumā attiecīgi ir noteikusi.Arī kā iestādes vadītājam Valsts pārvaldes iekārtas likuma izpratnē pašvaldības izpilddirektoram pienākums izveidot un uzraudzīt iestādes iekšējās kontroles sistēmu var pastāvēt, ja pašvaldības izpilddirektors vienlaikus ir arī pašvaldības „centrālās administrācijas”, (kas izveidota kā iestāde domes darba apkalpošanai) vadītājs vai citas iestādes vadītājs atbilstoši pašvaldības nolikumam un ievērojot amatu savienošanas ierobežojumus.Saskaņā ar likuma „Par pašvaldībām” 24.pantu pašvaldības nolikums ir ārējs normatīvais akts, kas pamatā regulē pašvaldības darba organizācijas jautājumus, tostarp, pašvaldības administrācijas struktūru un kompetenci. Pašvaldības administrācija likuma „Par pašvaldībām” izpratnē ir pašvaldības institūciju un iestāžu kopums. Pašvaldību nolikumos minētā un nereti pašvaldībās izveidotā iestāde „pašvaldības centrālā administrācija”, vai „domes administrācija” ir iestāde, kas nodrošina domes un tās pastāvīgo komiteju darba apkalpošanu un tehnisko nodrošinājumu, kā arī veic citas administratīvas funkcijas atbilstoši tai piešķirtajai kompetencei, ko savukārt nav lietderīgi veikt citām iestādēm, kuras nodrošina pašvaldību autonomo funkciju izpildi. Līdz ar to pašvaldības „centrālā administrācija” kā atsevišķa iestāde nav uzskatāma par pašvaldības administrāciju, kas savukārt ir pašvaldības iestāžu un institūciju kopums, ar ko tiek īstenota izpildvara attiecīgās pašvaldības administratīvajā teritorijā.Katrā pašvaldībā atkarībā no tās administrācijas lieluma, kā arī struktūrvienību, iestāžu iedalījuma un kompetences iekšējās kontroles sistēmas izveides un uzturēšanas nodrošināšana var tikt uzticēta pašvaldības nolikumā noteiktai personai vai pat speciāli izveidotai struktūrvienībai, taču atbildība par iekšējās kontroles sistēmas izveidi un uzturēšanu visā pašvaldības administrācijā kopumā izpilddirektoram var pastāvēt tad, ja pati pašvaldība to pašvaldības nolikumā attiecīgi ir noteikusi.Tādējādi dotajā gadījumā nav pamata izstrādāt grozījumus likumā „Par pašvaldībām”, kas nostiprinātu pašvaldību izpilddirektoru atbildību par iekšējās kontroles sistēmas izveidi un uzturēšanu pašvaldības administrācijā, jo atbildība par iekšējas kontroles sistēmas izveidi, uzraudzību un uzlabošanu ir noteikta katras iestādes vadītājam atbilstoši Valsts pārvaldes iekārtas likuma 17.panta otrās daļas 6.punktam un 30.panta otrajai daļai. Līdz ar to ir nepieciešams veikt grozījumus Ministru kabineta 2012.gada 13.februāra rīkojumā Nr.72 „Par Koncepciju par korupcijas risku samazināšanu valsts pārvaldes iestādēs un pašvaldībās” svītrojot 5.punktā paredzēto uzdevumu.Ministrija, nodrošinot savu funkciju izpildi, saskaņā ar Ministru kabineta 2011.gada 29.marta noteikumu Nr.233 „Vides aizsardzības un reģionālās attīstības ministrijas nolikums” 5.5.apakšpunktu īstenos organizatoriskus pasākumus, lai informētu pašvaldības par atbildību, kuru jau šobrīd iepriekšminētie tiesību akti paredz par iekšējās kontroles sistēmas izveidi un uzturēšanu pašvaldības administrācijā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ar rīkojuma projektu paredzēts veikt grozījumus Ministru kabineta 2012.gada 13.februāra rīkojumā Nr.72 „Par Koncepciju par korupcijas risku samazināšanu valsts pārvaldes iestādēs un pašvaldībās” svītrojot 5.punktā paredzēto uzdevumu. |
| 5. | Projekta izstrādē iesaistītās institūcijas |  Vides aizsardzības un reģionālās attīstības ministrija. |
| 6. | Iemesli, kādēļ netika nodrošināta sabiedrības līdzdalība |  Sabiedrības pārstāvji rīkojuma projekta izstrādes procesā netika iesaistīti, jo rīkojuma projekts neskar sabiedrības intereses. |
| 7. | Cita informācija |  Nav |

Anotācijas II, III, IV, V un VI sadaļa – nav attiecināms

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Vides aizsardzības un reģionālās attīstības ministrija, Korupcijas novēršanas un apkarošanas birojs |
| 2. | Projekta izpildes ietekme uz pārvaldes funkcijām  |  Nav attiecināms. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunu institūciju izveide nav nepieciešama.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija |  Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija |  Nav attiecināms. |
| 6. | Cita informācija |  Nav.  |

Vides aizsardzības un

reģionālās attīstības ministrs E.Sprūdžs

Vīza: Vides aizsardzības un reģionālās attīstības

ministrijas valsts sekretārs A.Antonovs

16.05.2013 14:17

828

T.Ķikusts

66016557

toms.kikusts@varam.gov.lv